jkorsvik/nowiki_second_scrape_merged huggingface dataset:
Delaware County (Oklahoma)

Delaware County er et fylke i den amerikanske delstaten Oklahoma. Det ligger i den nordøstlige delen av staten og det grenser mot Ottawa County i nord, Adair County og Cherokee County i sør, Mayes County i vest og mot Craig County i nordvest. Det har også grense mot delstatene Missouri og Arkansas i øst.
Delaware Countys totale areal er 2 052 km² hvorav 134 km² er vann. I 2000 hadde fylket 37 077 innbyggere og administrasjonssenteret ligger i byen Jay. 


== Eksterne lenker ==
(en) Offisielt nettsted 
(en) Delaware County, Oklahoma – kategori av bilder, video eller lyd på Commons
Aursundet

Aursundet er et sund i Aure kommune i Møre og Romsdal. Det ligger mellom Ertvågsøya, Rottøya og Ruøya i vest og fastlandet i øst og er rundt 13 kilometer langt. Bredden varierer fra 300 meter til 2 kilometer.Nordøst i sundet ligger tettstedet og kommunesenteret Aure. Fylkesvei 680 krysser sundet ved Ruøya helt i nord.


== Referanser ==
Mayes County

Mayes County er et fylke i den amerikanske delstaten Oklahoma. Det ligger i den nordøstlige delen av staten og det grenser mot Craig County i nord, Delaware County i øst, Cherokee County i sørøst, Wagoner County i sør og mot Rogers County i vest.
Mayes Countys totale areal er 1 770 km² hvorav 71 km² er vann. I 2000 hadde fylket 38 369 innbyggere og administrasjonssenteret ligger i byen Pryor. 
I fylket ligger Chouteau kraftverk og Grand River kraftverk på til sammen 2,26 GW.


== Eksterne lenker ==
(en) Offisielt nettsted 
(en) Mayes County, Oklahoma – kategori av bilder, video eller lyd på Commons
Christiania 12

Christiania 12 (etablert 1992 i Oslo) er et norsk mini-storband som spiller tradisjonell jazz fra 20- og 30-tallet.  Etter å ha vært gjest, overtok det i 2000 rollen som husorkester hos jazzklubben New Orleans Workshop i Oslo, og endret navn til C12.  De har gitt ut Classic jazz (1995) og Happy feet (2004) på Herman Records.
Besetningen har vært noe overlappende med Christiania Jazzband.  Man finner rundt 12 medlemmer
til enhver tid, som
Aage Teigen trombone,
Anders Bjørnstad trompet,
Arild Berger piano,
Bjørn Olufsen trommer,
Per Frydenlund/Børre Frydenlund banjo/gitar/vokal,
Svein Aarbostad/Jan Christiansen bass,
Øivind Kvarvåg/Per Borthen trompet,
Peter Opsvik klarinett og saksofon,
Tore Jensen trompet,
Totti Bergh saksofon,
Øistein Isachsen klarinett og saksofon, og
Ola Rønnow/Øivind Fjellheim trombone.


== Referanser ==
Ulla Trenter

Ulla Trenter (født Anderson 18. desember 1936 i Stockholm i Sverige, død 23. desember 2019) var en svensk forfatter og oversetter. 
Trenter var autorisert italiensk-oversetter. Hun var politisk aktiv for Centerpartiet.
Hun var gift med krimforfatteren Stieg Trenter (1914–1967). Forfatteren Laura Trenter er deres datter. Hun ble gift med Stieg Trenter i 1960, og skal ha hatt et nært samarbeide med ektemannen gjennom den siste delen av hans forfatterskap. Selv sier hun at hun «gikk i lære» hos ham fra 1959. Etter ektemannens død fullførte hun hans påbegynte roman Rosenkavaljeren (1967) og fortsatte deretter å skrive nye kriminalromaner om hovedpersonen i Stieg Trenters bøker, Harry Friberg. I romanen Gästen (1971] giftet hun til og med bort den erklærte ungkaren Friberg til reklamekonsulenten Astrid, noe som ikke ble like godt mottatt av alle hans fans.Foruten romanene hadde Trenter en stor produksjon av noveller. Ingen av hennes bøker er oversatt til norsk.


== Bibliografi ==
Rosenkavaljeren (1967) (påbegynt av Stieg Trenter)
Kungens lilla piga (1968)
Påfågeln (1969)
Odjuret (1970)
Gästen (1971)
Skatten (1972)
Kedjan (1973)
Sov i ro (1974)
Tigerhajen (1975)
Drakblodet (1976)
En gång är ingen gång (1977)
De dödas lott (1978)
Kartan (1979)
Mariefred. Staden, Slottet, Omgivningarna – sakprosa (1979) (sammen med Harry Karlsson)
Skyddsänglarna (1980)
Roten till det onda (1981)
Döda rummet (1982)
Rika barn leka häst (1983)
Grodmuggen (1984)
Som man bäddar (1985)
Värsta möjliga tystnad (1986)
En död liten stuga (1987)
Döden i rikssalen (1988)
De röda cirklarna (1989)
Sköna juveler (1991)
Lustmord – novellesamling (1999) (sammen med Inger Jalakas)


== Referanser ==


== Eksterne lenker ==
(en) Ulla Trenter på Internet Movie Database 
(sv) Föreningen Kriminalförfattare i Stockholm: Ulla Trenter
(sv) Britt Schölin: Intervju med Ulla Trenter
Stokstad/Jensen Trad.Band

Stokstad/Jensen Trad.Band (etablert 1962 i Oslo) er et norsk jazzorkester, kjent for å spille tradisjonell New Orleans-inspirert jazz.  
Orkesterets opprinnelige besetning var Bjørn Stokstad klarinett, Tore Jensen trompet, Ivar Hagen banjo, Kjell Haugen trombone, Jan Horne trommer og Bjørn Willy Mortensen bass.  De opptrådte på Moldejazz 1963 og 1966. De ga ut en serie plater på 70-tallet. På Mississippi spilte de  Ja vi elsker ombord på en hjuldamper, idet knarren Saga Siglar ankom verdensutstillingen 1984 i New Orleans. Orkestret mottok telegram fra Ronald Reagan og ble æresborgere av byen. Så var gruppen lite aktiv fra 1985 inntil 2000 da de gjenopptak utgivelsene. Besetningen har tidvis hatt innslag av Svein Gusrud bass og Bjørn Krokfoss trommer, samt Børre Frydenlund eller Jon Ivar Hagen på banjo. De gir fremdeles konserter i 2010.


== Utmerkelser ==
Spellemannprisen 1974 for Mer glajazz
Æresborgere av New Orleans i 1984


== Utgivelser ==
Glajazz (1973),
Mer glajazz (1974) som ga Spellemannprisen 1974 i klassen jazz,
Nye gamle (1975),
Blanda drops (1977),
Selvskrevet (1978)
Kraftjazz (1982).
The Originals-1974 (Herman Records, 2000) med Laila Dalseth og Wild Bill Davison
At the Jazz Band Ball (Herman Records, 2002)


== Referanser ==


== Eksterne lenker ==
(en) Stokstad/Jensen Trad.Band på Discogs 
(en) Stokstad/Jensen Trad.Band på MusicBrainz 
(no) Stokstad/Jensen Trad.Band på Rockipedia 
(no) Stokstad/Jensen Trad.Band på Rockipedia
Kåre Nymark

Kåre Nymark jr. (født 22. juli 1974 i Langevåg) er en norsk jazzmusiker (trompet) og komponist, utdannet ved Toneheim folkehøgskole (1993–94) og Norges musikkhøgskole og kjent fra Ytre Suløens Jass-ensemble (1992 – desember 2010).
Hans eget «Nymark Collective» innbefatter Mats Eilertsen (bass), Kenneth Ekornes (trommer) og Tord Gustavsen (piano). Kvartetten har gitt ut First meeting (2000) og Contemporary tradition (2002), begge på Sonor Records. Sistnevnte var bestillingsverk til Oslo jazzfestival 2001.  Nymark har også flere utgivelser med sekstetten Funky Butt, samt turnert med Rikskonsertene (barneforestillingen Gumbo).


== Referanser ==


== Eksterne lenker ==
(en) Kåre Nymark – kategori av bilder, video eller lyd på Commons 
Nymark Collectives webside på www.tordg.no
77 (tall)

77 (syttisju, også skrevet syvogsytti på riksmål) er det naturlige tallet som kommer etter 76  og kommer før 78 .
77 er et oddetall.
77 er atomnummeret til iridium.
77 er LXXVII i romertall.
77 er sammensatt av sju tiere og sju enere.
85 (tall)

85 (åttifem, også skrevet femogåtti på riksmål) er det naturlige tallet som kommer etter 84  og kommer før 86 .
85 er et oddetall.
85 er atomnummeret til astat.
85 er LXXXV i romertall.
Jazzin’ Babies

Jazzin' Babies (etablert i Oslo i 2003) er et norsk jazzorkester, innen tradisjonell new orleans jazz.  Det består av Erik Eilertsen trompet. Lars Frank klarinett og saksofon, Kristoffer Kompen trombone , Kjetil Lønborg Jensen trommer (til 2007) Terje Engen fra 2007, Torbjørn Kristiansen banjo og gitar, Jermund A. Kristiansen bass og Torgeir Koppang piano.  Orkesteret har blitt til gjennom Oslo Jazzfestivals flerårige prosjekt «Ungdom og jazz». De har gitt ut  Up and go (2004) og Rag'n Roll (2006) og "Live In Holland" i 2008 med Per Frydenlund (født 1958) på trommer på det nedlagte plateselskapet Herman Records i Trondheim. De var aktive så sent som i 2016.


== Eksterne lenker ==
(en) Offisielt nettsted 
(en) Jazzin' Babies på Discogs
Sirevåg

Sirevåg er et tettsted i Hå kommune på Jæren i Rogaland. Tettstedet har 711 innbyggere per 1. januar 2022, og ligger omtrent åtte kilometer sør for Brusand. Kommunesenteret Varhaug ligger ca. 22 kilometer nord for Sirevåg. Jærbanen har stopp her. Sirevåg er en kystbygd.


== Næringsliv ==
Sirevåg har en butikk, et bakeri og en fiskeleverandør og Felleskjøpet har bygget et mellomlager for kunstgjødsel. Lageret er innvendig omtrent like stort som to fotballbaner. Det ligger like bak Europas nest største skuldermolo som er 500 meter lang. 
Kaien har et fiskemottak, foruten rekepillingsbedriften Finny Sirevaag, fryselager og isfabrikk. En hermetikkfabrikk ligger der, tilhørende Norsk Dyremat A/S.


== Infrastruktur ==
Sirevåg har to moloer – én innenfor den andre. Den innerste er fra 1930, og den ytterste ble ferdigstilt 14. juli 2001. Skuldermoloen dobler havnens størrelse.


== Sirevågs «kongekai» ==
Sirevåg fikk sin første offentlige kai i 1916. Før da hadde de kun hatt bratte fjellvegger. Det var på det vis en helt vanlig fjellside ble kalt kongebrygga etter at kongen i 1685 og 1733 besøkte Sirevåg. Det siste kongebesøket var 5. juni 1995, da kongen var der for å se Ogna kirke som er fra 1200-tallet.


== Tyskerhulene i Vedafjellet ==
Da de første tyske okkupantene kom til Jæren tidlig i 1941 satte de ut vakthold rundt havnområdet. Sommeren 1943 var en helt ny festning ferdig på Vedafjellet med fire kanoner, flere luftvernkanoner, panservernkanon, maskingevær, flammekastere, skyttergraver og brakker. De bygget festningen for å forhindre en landgang av de allierte. Nå til dags har det meste av det enten rustet vekk eller blitt fjernet. Men hulegangene i fjellet er fortsatt intakte og blir besøkt av et stort antall turister hvert år.


== Referanser ==
Michael Nesmith

Robert Michael Nesmith (1942–2021) var en amerikansk sanger, låtskriver, gitarist og skuespiller, best kjent som et av medlemmene i popgruppen The Monkees.


== Diskografi ==

Wichita Train Whistle Sings (1968)
Magnetic South (1970)
Loose Salute (1970)
Nevada Fighter (1971)
Tantamount to Treason (1972)
And the Hits Just Keep on Comin'  (1972)
Pretty Much Your Standard Ranch Stash (1973)
The Prison (1974)
From a Radio Engine to the Photon Wing (1977)
Live at the Palais (1978) (live)
Infinite Rider on the Big Dogma (1979)
Newer Stuff (1981)
Tropical Campfires (1992)
The Garden (1994)
Live at the Britt Festival (live) (1999)
Timerider: The Adventure of Lyle Swann (2001)
The Long Sandy Hair of Neftoon Zamora (2004) (lydbok)
Rays (2005)


== Bibliografi ==
Long Sandy Hair of Neffton Zamora (2004)


== Referanser ==


== Eksterne lenker ==
(en) Michael Nesmith – kategori av bilder, video eller lyd på Commons 
(en) Michael Nesmith på Internet Movie Database 
(sv) Michael Nesmith i Svensk Filmdatabas 
(fr) Michael Nesmith på Allociné 
(en) Michael Nesmith på AllMovie 
(en) Michael Nesmith hos The Movie Database 
(en) Michael Nesmith på Discogs 
(en) Michael Nesmith på MusicBrainz 
(en) Michael Nesmith på MusicBrainz 
(en) Michael Nesmith på Songkick 
(en) Michael Nesmith på Genius — sangtekster 
(en) Michael Nesmith på AllMusic
Peter Tork

Peter Tork (født Peter Halsten Thorkelson; 13. februar 1942 i Washington, D.C. død 21. februar 2019 i Mansfield i Connecticut) var en amerikansk sanger, gitarist, pianist og skuespiller kjent som et av de fire medlemmene i The Monkees (1966–68).


== Liv og virke ==


=== Bakgrunn ===
Peter Tork var sønn av Virginia Hope (født Straus) og Halsten John Thorkelson, professor i sosialøkonomi. Peters farfar Halsten Joseph Thorkelson 1875–1953 var av norsk avstamning; hans far var fra Vespestad i Finnås, Hordaland og hans mor fra Eggen i Tylldal, Hedemark. Peters mor var halvt jødisk og halvt irsk.Etter avsluttet High School i Storrs i Connecticut, gikk han en stund på Carleton College i Minnesota, men flyttet til New York City før han ble ferdig. I New York opptrådte han som folkemusiker i Greenwich Village.


=== The Monkees ===
Han flyttet til California og ble i 1965 med i The Monkees hvor han spilte bassgitar og keyboard samt bidro med vokal frem til 1969. The Monkees ble etablert på initiativ av TV-produsentene Bert Schneider og Bob Rafelson i selskapet NBC.
I perioden 12. september 1966 til 19. august 1968 ble det sendt i alt 58 episoder, hver på 25 minutter i USA.
Etter TV-serien spilte gruppa inn filmen Head. Deretter ble «TV-spesialen» 33 1/3 Revolutions Per Monkee laget i 1969. Etter dette sluttet Tork i gruppa. 


=== Etter The Monkees ===
Tork trakk seg tilbake fra underholdningsverdenen og underviste blant annet ved en high school i Santa Monica. Han slet med penge-, alkohol- og narkotikaproblemer og satt i 1972 en kort periode også i fengsel på grunn av besittelse av hasj.I 2009 ble Tork diagnostisert med en svært sjelden form for kreft i tungen – adenoid cystisk karsinom. Han ble operert og gjennomgikk strålebehandling. Han døde av kreft 21. februar 2019 i et familiehjem i Connecticut.


== Diskografi ==
Stranger Things Have Happened (1994)
Two Man Band (sammen med James Lee Stanley) (1996)
Once Again (sammen med James Lee Stanley) (2001)
Saved By The Blues (med gruppen Shoe Suede Blues)


== Referanser ==


== Eksterne lenker ==
Offisielt nettsted 
(en) Peter Tork – kategori av bilder, video eller lyd på Commons 
(en) Peter Tork på Discogs 
(en) Peter Tork på MusicBrainz 
(en) Peter Tork på Songkick 
(en) Peter Tork på Genius — sangtekster 
(en) Peter Tork på AllMusic 
(en) Peter Tork på Internet Movie Database 
(sv) Peter Tork i Svensk Filmdatabas 
(fr) Peter Tork på Allociné 
(en) Peter Tork på AllMovie 
(en) Peter Tork hos The Movie Database 
(en) Peter Tork, endearingly offbeat bassist and singer in the Monkees, dies at 77 – Nekrolog hos The Washington Post
Davy Jones (artist)

David Thomas «Davy» Jones (født 30. desember 1945 i Manchester i England, død 29. februar 2012 i Stuart i Florida i USA) var en engelsk sanger og skuespiller. 
Han var mest kjent som en av de fire medlemmene i popgruppen The Monkees (1966–70).


== Diskografi ==
Davy Jones (1965)
Davy Jones (1971)
Sings The Best Of The Monkees (198?)
It's Christmas Time Again (1997)
Just Me (2001)


=== Singler solgt i Norge ===
1967:	"Maybe It's Because I'm A Londoner" / "Put Me Amongst The Girl" - PYE 7N 318
1967:	"It Ain't Me Babe" / "Baby It's Me" - PYE 7N 17302
1967:	"Dream Girl" / "Theme for a New Love" - PYE 7N 17380
		


== Referanser ==


== Eksterne lenker ==
Offisielt nettsted 
(en) Davy Jones (musician) – kategori av bilder, video eller lyd på Commons 
(en) Davy Jones på Internet Movie Database 
(sv) Davy Jones i Svensk Filmdatabas 
(fr) Davy Jones på Allociné 
(en) Davy Jones på AllMovie 
(en) Davy Jones hos The Movie Database 
(en) Davy Jones hos Internet Broadway Database 
(en) Davy Jones hos Internet Broadway Database 
(en) Davy Jones hos Behind The Voice Actors 
(en) Davy Jones på Discogs 
(en) Davy Jones på MusicBrainz 
(en) Davy Jones på Songkick 
(en) Davy Jones på AllMusic 
Siste offentlig opptreden 16. juni 2011, med The Monkees
Rogers County

Rogers County er et fylke i den amerikanske delstaten Oklahoma. Det ligger i den nordøstlige delen av staten og det grenser mot Nowata County i nord, Craig County i nordøst, Mayes County i øst, Wagoner County i sør, Tulsa County i sørvest og mot Washington County i nordvest.
Rogers Countys totale areal er 1 843 km² hvorav 95 km² er vann. I 2010 hadde fylket 86 905 innbyggere og administrasjonssenteret ligger i byen Claremore. 
I fylket ligger Northeastern gasskraftverk, som eies av delstaten.


== Befolkningsutvikling ==


== Referanser ==


== Eksterne lenker ==
(en) Offisielt nettsted 
(en) Rogers County, Oklahoma – kategori av bilder, video eller lyd på Commons
Presse- und Informationsamt der Bundesregierung

Presse- und Informationsamt der Bundesregierung, kort Bundespresseamt, er den tyske føderale regjeringens presse- og informasjonskontor. Det har sete i Berlin og Bonn, og er direkte underordnet forbundskansleren. Kontoret ledes i regelen av en regjeringstalsmann med rang som statssekretær. Kontoret har også blitt ledet av føderale ministre for særlige oppgaver.


== Historie ==

Presse- und Informationsamt der Bundesregierung ble grunnlagt av Konrad Adenauer, og orienterte seg mot organisasjonsformene under Weimarrepublikken. Adenauer ønsket ikke bare en presseavdeling i kanslerkontoret, men en egen organisasjon.


== Oppgaver ==

Presse- und Informationsamt der Bundesregierung har to hovedoppgaver. For det første informerer det borgere og medier om den føderale regjeringens politikk. For det andre informerer det den føderale regjeringen, Forbundsdagen, kansleren og presidenten og deres medarbeidere om nyheter i Tyskland og utlandet.


== Bygninger ==
Berlin: Setet i Berlin er det tidligere Reichspostscheckamt i Dorotheenstraße (regjeringskvartalet). Det er blitt utvidet med et tidligere kontorbygg og et nybygg som er integrert i bygningskomplekset. Bygningene ligger ved bredden av SpreeBonn: Setet i Bonn ble bygget mellom 1954 og 1956 og ligger i Welckerstraße 11. Det ligger i midten av regjeringskvartalet, i umiddelbar nærhet av Palais Schaumburg, kanslerens residens i Bonn. Det arbeider ca. 120 medarbeidere der. I de siste årene er bygningene ombygget for 10 millioner euro. Frem til den føderale regjeringen flyttet til Berlin i 1999, hadde Bundespresseamt sin hovedvirksomhet i Welckerstraße.


== Sjefer for Bundespresseamt og talsmenn for den føderale regjeringen ==
Skjæraasenprisen

Skjæraasenprisen er en norsk kulturpris som deles ut av Trysil kommune. Prisen bærer navnet til lyrikeren Einar Skjæraasen, som var fra Trysil, og ble innstiftet i 2000, 100 år etter at Skjæraasen ble født. 
Prisen deles ut annethvert år og mottakeren tildeles et prisbeløp på 25 000 kroner. I prisens statutter heter det at «Prisen tildeles en formidler av et helhetlig verdisyn som favner den ånd som ligger i Einar Skjæraasens diktning. Det kan være innen forfatterskap, bildende kunst eller musikk. Det er ingen avgjørende betingelse at prisvinneren skal være norsk.» Prisen deles ut under Skjæraasendagene i slutten av oktober annethvert år.Styret for Skjæraasenprisen bestemmer hvem som skal få prisen. Styret består av:

En representant for familien, per 2022 Amund Sand Semmingsen
Ordføreren i Trysil, per 2022 Erik Sletten
Kultursjefen i Trysil, per 2022 Anne Norderhaug Sætre
To politikere, per 2022 Bjørn Erik Støa og Malin Skålholt Åkesson


== Vinnere ==
2000: Erik Bye
2002: Halvdan Sivertsen
2004: Tone Hulbækmo / Hans Fredrik Jacobsen
2006: Lars Lillo-Stenberg
2008: Jon Østeng Hov
2010: Anne Grete Preus
2012: Odd Nordstoga
2014: Harvestmagazine.no
2016: Alf R. Jacobsen
2018: Kari Bremnes
2020: Frida Ånnevik
2022: Stein Torleif Bjella


== Referanser ==
Gamereactor

Gamereactor (GR) er Skandinavias største spillmagasin om videospill. Magasinet var opprinnelig et skandinavisk samarbeid mellom Norge, Sverige og Danmark, men finnes også nå også i Finland, Tyskland, Italia, Spania, og også i en internasjonalt, engelskspråklig utgave. Første nummer kom ut i Danmark i 1999 og senere kom bladet også ut i Norge, Sverige og Finland. Bladet kan fåes gratis hos de fleste spillbutikker, men det går også an å abonnere eller laste ned eldre numre som PDF.
1. september 2008 kom også en engelsk versjon av nettsiden. Her blir det, i likhet med de andre nettsidene, publisert nyheter, film- og spillanmeldelser, beta-tester, medlemsanmeldelser, blogger, leserbrev og mye mer. Nå er også en tysk, en italiensk og en spansk nettside oppe og går.
Høsten 2006 fikk internettsiden en seksjon de kalte «GR TV» (Gamereactor TV), som er videosnutter av spillomtaler og forhåndstitter på kommende spill.
Sommeren 2009 kom enda en ny funksjon; «My Live Feed». Dette er en tjeneste som går ut på at man kan poste bilder eller endre sin status ved hjelp av mobiltelefonen, samt lese nyheter og lignende i et mobilvennlig format.
Selve magasinet Gamereactor kommer ut en gang i måneden (utenom juli og januar). I bladet testes, i tillegg til videospill, småelektronikk, DVD-film og musikk. Karakterskalaen Gamereactor bruker går fra 1-10, der 1 er laveste karakter. Det finnes også et såkalt «Vi elsker deg»-stempel, som brukes til å markere et spill anmelderen likte spesielt godt. Magasinet består av mye av det samme man finner på nettsiden, men med noe eksklusivt stoff.


== Referanser ==


== Eksterne lenker ==
Magasinets norske nettside
Hilde Louise Asbjørnsen

Hilde Louise Asbjørnsen (født 3. juni 1976 i Sykkylven) er en norsk jazzsanger, låtskriver, revyartist og tekstforfatter, kjent fra egne utgivelser og opptredener. Hun er også kjent som  stemmen til Frøken Kanin i Karsten og Petra filmene og serien.
Etter flytting til Oslo (1996) studerte hun Teatervitenskap ved Universitetet i Oslo (1996–2001), og etablerte duoen «Asbjørnsen & Joh.» med Lene Kongsvik Johansen (Noraprisen, Nye eventyr, I tykt og tynt og Snusk, snadder og gruff).  Videre har hun gitt ut plater og turnert meget.
Hennes Hilde Louise Orchestra utgjøres av Jens Fossum (bass), Hermund Nygård (trommer), Anders Aarum (tidligere Per Husby) (piano), Svein Erik Martinsen Ånestad (gitar), samt Atle Nymo (saksofon) og Kåre Nymark jr. (trompet).
Hun har også vært produksjonsleder for God kveld, Borge!, Sjel og Showtime og Ett glass til, samt etablert eget produksjonsselskap, Sweet Morning Music AS (2008). I 2010 medvirket Asbjørnsen i fjernsynsserien Maestro på NRK 1, og vant denne dirigentkonkurransen. For sin innsats i oppsetningen av The Producers på Oslo Nye Teater fikk hun Komiprisen 2011 i klassen beste kvinnelige artist, revy og komedie. I november 2015 hadde hun premiere på sitt eget The Lulu Show - livet er en dans på renter på Oslo Nye Teater. For showet fikk hun Komiprisen 2016 i klassen årets kvinnelige scenekomiker.


== Utgivelser ==
Eleven Nights and Two Early Mornings (Bonnier Amigo Music, 2004), produsert av Per Husby
Birdie Blues (UpNorth Discs, 2005), med Karin Krog som co-produsent
No vil eg vake med deg (UpNorth Discs, 2006), en hyllest til Monica Zetterlund, med Georg Wadenius som produsent
Sound Your Horn (Sweet Morning Records, 2008), produsert av Anders Aarum
Never Ever Going Back (Sweet Morning Records, 2010), produsert av Aarum/Smørdal
Divin' At The Oceansound (Sweet Morning Music/Grappa, 2011)
Månesjuk (Sweet Morning Music/Grappa, 2012)
'Round About Christmas (Sweet Morning Music, 22 november 2013). Ane Brun medvirker på Christmas Is A Lullaby, Noora Noor medvirker på What Are You Doing On New Years Eve?.
Sweet Morning Music (Sweet Morning Music/Grappa, 2014).
Don´t Stay For Breakfast (Grappa 2015)


== Referanser ==


== Eksterne lenker ==
(en) Offisielt nettsted 
(en) Hilde Louise Asbjørnsen – kategori av bilder, video eller lyd på Commons 
(en) Hilde Louise Asbjørnsen på Internet Movie Database 
(en) Hilde Louise Asbjørnsen hos The Movie Database 
(en) Hilde Louise Asbjørnsen på Discogs 
(en) Hilde Louise Asbjørnsen på MusicBrainz 
(en) Hilde Louise Asbjørnsen på Songkick 
Hilde Louise Asbjørnsen på Myspace 
hildelouise.com
Hilde Louise Asbjørnsen hos Filmweb
www.ajoh.no
youtube.com
Creek County

Creek County er et fylke i den amerikanske delstaten Oklahoma. Det ligger i de sentrale delene av staten og det grenser mot Pawnee County i nord, Tulsa County i øst, Okmulgee County i sørøst, Okfuskee County i sør, Lincoln County i vest og mot Payne County i nordvest.
Creek Countys totale areal er 2 512 km² hvorav 37 km² er vann. I 2000 hadde fylket 67 367 innbyggere og administrasjonssenteret ligger i byen Sapulpa som også er fylkets største by. Fylket ble grunnlagt 16. november 1907.


== Referanser ==


== Eksterne lenker ==
(en) Offisielt nettsted 
(en) Creek County, Oklahoma – kategori av bilder, video eller lyd på Commons